หลังจากที่มาท่าดินแดงที่ไร ก็จัดแต่ของคาวตลอดเลย มาวันนี้เลยขอเลี้ยวเข้าร้านของหวานบ้างค่ะ

ร้านนมสดท่าดินแดง เป็นร้านคาเฟ่ทั่วไปที่มีจำหน่ายพวกเครื่องดื่มต่างๆ ชา กาแฟ พร้อมกับขนมปังปิ้งหน้าต่างๆด้วย นอกจากนั้นแล้ว ที่หน้าร้านเค้ายังมีขายขนมปังปอนด์ ขนมปังไส้ต่างๆ ให้ได้ซื้อกลับบ้านกันด้วย ถ้ามาจากท่าน้ำ ร้านจะถึงก่อนตลาดท่าดินแดงค่ะ หาไม่ยาก ป้ายหน้าร้านสีแดงเด่นเป็นสง่าเลย

เมนูที่เรามาลองวันนี้เป็นโกโก้เย็น 50 บาทกับขนมปังเนยนม 25 บาทค่ะ สำหรับโกโก้เย็นนี่มาถ้วยใหญ่มากค่ะ ถ้าบนท้อปด้วยฟองนมที่โรยด้วยผงโกโก้ ถือว่าเป็นการกินโกโก้พร้อมฟองนมครั้งแรก 555+ รสชาติกลางๆค่ะ ไม่เข้มมาก ไม่หวานมาก ถือว่าทานได้เรื่อยๆ เราทานไม่หมดจนต้องถือกลับเลยค่ะ แก้วเค้าไซส์บิ๊กจริงๆ ส่วนขนมปังปิ้งนั้น ได้มา 2 แผ่นเลย ถือว่าราคาไม่แพง แต่กลิ่นสงสัยจะไม่ใช่เนย 555+ ราดนมมาไม่ชุ่มเท่าไหร่ค่ะ เมนูนี้ยังไม่ดดนนะสำหรับเรา

ใครสนใจตามมาลองชิมได้นะคะ ^ ^